Stockholm, 2006.
Gej i lezbejsko udruženje lekara i lekarki, 2006.
**Stockholm Pride** ili **Pridefestivalen** (*Pride festival*, ponekada se zove i piše na švedskom "prajd") je godišnja parada ponosa lezbejki, gejeva, biseksualnih i transrodnih (LGBT) osoba, koja se obično održava krajem jula ili početkom avgusta u Stockholmu od 1998. godine. Tokom nedelje ponosa organizuju se različita dešavanja širom Stockholm, a posebno su koncentrisana na dva festivalska mesta: *Pride House* i *Pride Park*. U *Pride House*-u (Kuća ponosa) organizuju se predavanja, radionice, debate, muzičke i pozorišne predstave, umetničke izložbe i sl. U *Pride Park*-u (Park ponosa) nalaze se razni izlagači: udruženja, političke partije, kompanije i sl i različiti tipovi aktivnosti, kao i scenski program. 

Vrhunac proslave ponosa održava se subotom u toku nedelje ponosa, kada se organizuje velika parada kroz grad do Pride Parka.

Proslavu ponosa i većinu aktivnosti organizuje udruženje Stockholm Pride, često u saradnji sa drugim organizacijama. Svi sardnici i saradnice organizuju Pride na volonterskim osnovama.

Istorija
--------

Stockholm, 2010.
Pisac, Jonas Gardell (desno) i njegov suprug, novinar, Mark Levengood, 2006.
Prvi Pride marš u Švedskoj održan je 15. maja, 1971. godine u gradu Örebro, u organizaciji lokalne grupe, *Gay Power Club*. Jedan od zahteva tog marša bio je istopolni brak. Manifestacije su nastavile da se održavaju kao Dani emancipacije, ali je ime promenjeno u Gej nedelju, a sama proslava je postala veća tokom 1980-ih. 

Evropa je počela da organizuje Europride 1992. godine. Kako se svake godine Europride organizuje u drugom gradu, Stockholm je bio domaćin 1998. Naredne godine ponovo je održana parada ponosa u Stockholmu pod nazivom Stockholm Pride. Stockholm je bio domaćin Europride-a po drugi put, 2008. godine.

Tokom 2000-ih neke LGBT grupe su počele da kritikuju Stockholm Pride kao isuviše komercijalan i počele su da organizuju Stockholm Shame.

Teme Pride-a
------------

Povorka, 2010.
Ministar finansija, Anders Borg na Prideu, 2009.
Poslednjih godina svaki Pride ima temu, oko koje je ceo festival organizovan:

* 1998 (EuroPride) - *Jedinstvo kroz različitost*
* 1999
* 2000
* 2001 - *Prokletstvo, to je grozno!* (Kampanja sa heteronomrativnom temom sa rečima koje se obično koriste za homoseksualne osobe), uvodni govor: Wanja Lundby-Wedin.
* 2002
* 2003 - *Ko je zatvorio vrata ormana?* (Čak su i LGBT osobe bile deca), uvodni govor: Frederik Reinfeldt, vođa Stranke umerenih (trenutno premijer).
* 2004 - *Brak i ljubav*, uvodni govor, biskupkinja, Caroline Krook.
* 2005 - *Zločini iz mržnje i homofobija*, uvodni govor: načelnica Stockholmske policije, Carin Götblad.
* 2006 - *Pride treba malo od svega*, uvodi govor: Jan Guillou i Amelia Adamo.
* 2007 - *Sport i sport*, uvodni govor: Glenn Hysén i Lena Adelsohn Liljeroth.
* 2008 (EuroPride) - *Švedski greh - Probijanje granica*, uvodni govor: profesorka Tiina Rosenberg, ministarka za EU, Cecilia Malmstrom i princ Manvendra Singh Gohil.
* 2009 - *Tema: Hetero*, uvodni govor: Sandra Dahlén i Magnus Betnér.
* 2010 - *Moć*, uvodni govor: Magdalena Ribbing i Lars-Erik Holm.

Spoljne veze
------------

* Zvanični sajt